MATERIJAL ZA **ENGLESKI JEZIK 6. b)**

ZA **SRIJEDU 25.3.2020**.

Dobar dan, draga djeco! Evo nastavljamo u novom radnom tjednu. Engleski ćemo održavati po našem rasporedu, a ako želite, možete pogledati i ono što vam se nudi na Sportskoj televiziji.

Molim vas da mi napišete u nekoliko rečenica o tome koji sport volite, trenirate li ga, koju opremu koristite za taj sport i slično. Poslikanu zadaću možete mi poslati na kanal za engleski do kraja tjedna. Danas ćete dobiti još malo zadaće. Ne brinite, neće biti ni teško, a ni puno.

A sad, otvorite udžbenik na str. 73 – **L 13 DID YOU KNOW?**

Prepišite ova pitanja i pored toga napišite i odgovor. Odgovori su vam već ponuđeni, a malo ćete si ponoviti i gradivo iz geografije. Baš super! Tako napisanu zadaću ćete isto tako poslikati i poslati mi do kraja tjedna.

Otvorite udžbenike sada na str. 76 i pročitajte si kratki tekst pod naslovom **THE STORY OF A** **NAME** - o tome kako je rijeka Amazona dobila ime. Nove riječi izvadite u bilježnice. Ostala dva teksta obradit ćemo sljedeći put.

Još malo, u vašim radnim bilježnicama riješite zadatke 1. i 2. na str. 75, te 3. zadatak na str. 76. Pazite ovaj treći zadatak – morate napisati suprotne izraze, pa ako je pridjev u komparativu, i suprotni izraz treba biti u komparativu, ako je u pozitivu – u pozitivu, ili u superlativu… To za sada ne morate poslikati, kad budem posebno rekla, onda ćete to i učiniti.

I dalje se javljajte s vašim riješenim zadacima jer u protivnom, mislit ću da ne radite. Neki mi se redovno javljaju, neki baš i ne, a to nije dobro. Bit ću prisiljena zvati vašu razrednicu i roditelje. Budite vrijedni i marljivi i zdravi i veseli.